钦定古今图书集成/明伦汇编/氏族典/第423卷 > 《廖用贤尚友录》 > 阮廷瓒
## 钦定古今图书集成/明伦汇编/氏族典/第423卷 > 《廖用贤尚友录》 > 阮廷瓒

按《万姓统谱》：“廷瓒，字邦器，桐城人。早失怙恃，既长，痛
亲不存，事兄犹父，委曲承顺，家政一以为主。兄无友
于恩，数窘辱之，廷瓒怡然不以介念。尝以千金之产
让之，略无难色。后兄疾，亲侍汤药，至废餐寝。既卒，哀
祭尽礼，不以久懈。乡人咸以悌弟称之。”